ઈશ્વર કોણ છે? ક્યાં છે? ધર્મ એટલે શું? કોનો ધર્મ સાચો? ઈશ્વર ક્યારેય ડરાવે ખરો? નિર્દેષોની હત્યા કરવાની છૂટ આપે ખરો? અને આપણે કયા ઈશ્વરને માનવો; જેણે માણસને, આ પૃથ્વી-બ્રહ્માંડને બનાવ્યાં છે એને કે પછી માણસે જેને પોતાની રીતે સરજ્યો છે એવા ઈશ્વરને? અત્યારે દુનિયાને કઠી રહ્યા છે એવા આ પાયાના સવાલો પૂછે છે રાજકુમાર હીરાણી, આમિર ખાન આણી મંડળીની લેટેસ્ટ ફિલ્મ `PK’. ફિલ્મ ખાસ્સી ઢીલી છે, પ્રિડિક્ટેબલ છે, પણ એ જે વાત કહે છે એ તો કાન દઈને સાંભળવા જેવી અને શાંતિથી વિચારીને જીવનમાં ઉતારવા જેવી છે.